Document ID: 31984R1741

*****
ΚΑΝΟΝΙΣΜΟΣ (ΕΟΚ) αριθ. 1741/84 ΤΗΣ ΕΠΙΤΡΟΠΗΣ
της 21ης Ιουνίου 1984
για τροποποίηση του κανονισμού (ΕΟΚ) αριθ. 649/78 όσον αφορά το ύψος της ασφάλειας για μεταποίηση που καθορίζεται για το βούτυρο παρέμβασης που προορίζεται για άμεση κατανάλωση υπό μορφή συμπυκνωμένου βουτύρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7,
Εκτιμώντας:
ότι το άρθρο 2 παράγραφος 3 του κανονισμού (ΕΟΚ) αριθ. 649/78 της Επιτροπής της 31ης Μαρτίου 1978 περί πωλήσεως σε μειωμένη τιμή βουτύρου παρεμβάσεως που προορίζεται για άμεση κατανάλωση υπό μορφή συμπυκνωμένου βουτύρου (3), όπως τροποποιήθηκε τελευταία από τον κανονισμό (ΕΟΚ) αριθ. 890/84 (4), καθορίζει το ύψος της ασφάλειας για μεταποίηση ανά 100 χιλιόγραμμα βουτύρου· ότι το ύψος αυτής της ασφάλειας εξαρτάται από το επίπεδο της ενίσχυσης που χορηγείται στο βούτυρο· ότι η ενίσχυση αυτή μειώθηκε κατά 38 ECU· ότι πρέπει, ως εκ τούτου, να μειωθεί το ποσό της ασφάλειας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 3 δεύτερη παύλα του κανονισμού (ΕΟΚ) αριθ. 649/78, το ποσό «200 ECU» αντικαθίσταται από το ποσό «162 ECU».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιουνίου 1984.

Labels: 3
11
17